Diari Oficial de la Generalitat Valenciana


Sumari del DOGV 4571, del 22-08-2003 (2003/9245)

Informació pública de l'alternativa tècnica de programa per al desenvolupament d'una unitat d'execució delimitada pel pla de reforma interior La Foia-Riu Xúquer, inclosa en l'àmbit de l'àrea de repartiment 9, sòl urbà industrial, del Pla General de Quart de Poblet.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4571

Data del DOGV
:   22-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9245


Organisme emissor
:   Agrupació d'Interés Urbanístic la Foia de Quart de Poblet

Tipus de document
:   Anunci

Informació pública de l'alternativa tècnica de programa per al desenvolupament d'una unitat d'execució delimitada pel pla de reforma interior La Foia-Riu Xúquer, inclosa en l'àmbit de l'àrea de repartiment 9, sòl urbà industrial, del Pla General de Quart de Poblet. [2003/F9245]
  
L'Agrupació d'Interés Urbanístic La Foia, amb CIF número G-97082044, constituïda en escriptura pública autoritzada pel notari de València Fernando Pérez Narbón, de data 15 de febrer de 2001, número 505 del seu protocol i inscrita en el Registre d'Agrupacions d'Interés Urbanístic amb el número 0126, ha formulat l'alternativa tècnica de programa, pel procediment simplificat previst en l'article 48 de la Llei 6/1994, de 15 de novembre, Reguladora de l'Activitat Urbanística ?en endavant LRAU?, per al desenvolupament d'una unitat d'execució delimitada pel pla de reforma interior La Foia-Riu Xúquer, inclosa en l'àmbit de l'àrea de repartiment 9, sòl urbà industrial del Pla General de Quart de Poblet, que comprén la documentació següent:
  
- Memòria del programa d'actuació integrada.
  
- Pla de reforma interior.
  
- Projecte d'urbanització.
  
- Còpia de l'escriptura pública de constitució de l'agrupació d'interés urbanístic que incorpora els estatuts d'esta.
  
L'alternativa es troba protocol·litzada a la notaria territorialment competent, que és la de Carmen Moróder Tomás, situada a l'avinguda de Sant Onofre, 59, 2a, Quart de Poblet (València), en horari d'atenció al públic, i queda sotmesa a informació pública pel termini de 20 dies hàbils comptats a partir del dia següent al de la publicació del seu anunci en el Diari Oficial de la Generalitat Valenciana. Durant el termini esmentat, qualsevol persona podrà comparéixer a l'expressada notaria per a obtindre còpia, a càrrec seu, de l'acta de protocol·lització de l'alternativa que l'acompanya o sol·licitar que se li exhibisca esta.
  
Així mateix, es fa constar la possibilitat de consultar davant de l'Ajuntament de Quart de Poblet les actuacions derivades de la documentació depositada en este i de presentar-hi, per a la incorporació a aquelles, tant al·legacions com alternatives tècniques en competència amb la que s'exposa al públic, així com proposicions juridicoeconòmiques per a executar la present alternativa o qualsevol altra que es presentara. Les proposicions juridicoeconòmiques es presentaran durant els cinc dies següents al venciment del termini de 20 dies indicat anteriorment. L'acte d'obertura de pliques no tindrà lloc fins que, una vegada complit el termini per a presentar-les, s'acredite davant de l'ajuntament el que es preveu en l'article 48.1.C) LRAU i totes les actuacions podran ser objecte de consulta i al·legació pels interessats durant els 10 dies següents al d'obertura de pliques, segons que establix l'article 48.2 en relació amb l'article 46.5, tots dos de la LRAU.